Antti Niemi

Antti Niemi (sündinud 29. augustil 1983 Vantaas) on Soome jäähokimängija, kes mängib väravavahina KHL-i klubis Jokerit.

Ta alustas klubikarjääri Vantaa kohalikus klubis Kiekko-Vantaa. 2005. aastal liitusta Soome kõrgliiga klubiga Lahti Pelicans. 2008. aastal sõlmis ta lepingu NHL-i klubiga Chicago Blackhawks. NHL-is tegi ta Blackhawksi meeskonnas debüüdi 27. veebruaril 2009 mängus Pittsburgh Penguinsi vastu. 2010. aastal võitis ta Blackhawksiga Stanley karika. Niemi oli ajaloo esimene soomlasest väravavaht, kes võitis Stanley karika.

Aastatel 2010–2015 mängis ta NHL-is San Jose Sharksis, 2015–2017 Dallas Starsis, 2017–18 hooaja alguses Pittsburgh Penguinsis ja Florida Panthersis ning seejärel kuni hooaja 2018–19 lõpuni Montreal Canadiensis.

2014. aasta taliolümpiamängudel võitis Niemi Soome jäähokikoondise koosseisus hõbemedali. Ta oli turniiril varuväravavaht ega pääsenud väljakule üheski mängus.

2010. aastal valiti Niemi Soome aasta jäähokimängijaks.

Välislingid 
 Antti Niemi KHL.ru lehel
 Antti Niemi  NHL.com lehel
 Antti Niemi hockeydb.com lehel

Soome jäähokimängijad
Chicago Blackhawksi mängijad
San Jose Sharksi mängijad
Dallas Starsi mängijad
Pittsburgh Penguinsi mängijad
Florida Panthersi mängijad
Montreal Canadiensi mängijad
Jokerite mängijad
Sündinud 1983